दीवाने हुए पागल
दीवाने हुए पागल 2005 में बनी हिन्दी भाषा की फिल्म है। यह विक्रम भट्ट द्वारा निर्देशित और फ़िरोज़ ए. नाडियाडवाला द्वारा निर्मित है। इसमें अक्षय कुमार, शाहिद कपूर, सुनील शेट्टी, रिमी सेन, परेश रावल और जॉनी लीवर हैं। साथ ही इसमें आफ़ताब शिवदासानी और विवेक ओबेरॉय अतिथि भूमिका में हैं। कुछ बदलावों के साथ यह 1998 की अमेरिकी फिल्म देयर्स समथिंग अबाउट मैरी की अनौपचारिक रीमेक है। फिल्म को 25 नवंबर 2005 को सकारात्मक आलोचनात्मक प्रतिक्रिया के साथ जारी किया गया था।